ITC คว้ารางวัลระดับสากล ตอกย้ำผู้นำ “อาหารสัตว์เลี้ยง”
ITC คว้ารางวัลระดับสากล Best Pet Food Manufacturer Asia 2023 โดย Global Banking & Finance Review นิตยสารด้านการเงินการธนาคารชั้นนำ ตอกย้ำผู้นำอุตสาหกรรมสายการผลิตอาหารสัตว์เลี้ยง
ITC คว้ารางวัลระดับสากล Best Pet Food Manufacturer Asia 2023 โดย Global Banking & Finance Review นิตยสารด้านการเงินการธนาคารชั้นนำ ตอกย้ำผู้นำอุตสาหกรรมสายการผลิตอาหารสัตว์เลี้ยง
25 เม.ย. 2566

นายพิชิตชัย วงศ์ปิยะ ประธานเจ้าหน้าที่บริหาร บริษัท ไอ-เทล คอร์ปอเรชั่น จำกัด (มหาชน) หรือ ITC เผยว่า รางวัล Best Pet Food Manufacturer Asia 2023 สะท้อนให้เห็นถึงความโดดเด่นของการเป็นผู้นำในอุตสาหกรรมสายการผลิตอาหารสัตว์เลี้ยงที่มองความต้องการของสัตว์เลี้ยงเป็นศูนย์กลาง ผ่านการคัดสรรและเลือกใช้วัตถุดิบที่มีคุณภาพ การใช้นวัตกรรมเทคโนโลยีและกระบวนการผลิตที่ทันสมัย ตลอดจนการดำเนินธุรกิจด้วยความรับผิดชอบต่อสุขภาพของสัตว์เลี้ยง สังคมและสิ่งแวดล้อม เพื่อตอบโจทย์นักลงทุน คู่ค้า พันธมิตร พนักงาน และสังคมผ่านการเติบโตอย่างยั่งยืน
“ความสำเร็จในครั้งนี้ ถือเป็นผลตอบแทนในความมุ่งมั่นของ ITC ที่ไม่เคยหยุดยั้งที่จะพัฒนาศักยภาพและนวัตกรรมในการผลิตอาหารสัตว์เลี้ยงของเรา รางวัลนี้จะเป็นแรงจูงใจที่สำคัญในการก้าวต่อไปข้างหน้าเพื่อนำพาองค์กรไปสู่ความสำเร็จอีกขั้นอย่างมั่นคง” นายพิชิตชัย กล่าว